Turneul final al Campionatului Național Universitar la fotbal, cu Universitatea "1 Decembrie 1918" Alba Iulia în calitate de gazdă se va desfășura în perioada în 16-19 mai 2024, la Drâmbar și Vințu de Jos
În perioada 16-19 mai, în județul Alba, pe stadioanele de la Drâmbar și Vințu de Jos, se va desfășura turneul final al Campionatului Național Universitar de fotbal masculin. Competiția va reuni 8 echipe din țară, fiind calificată din oficiu Universitatea "1 Decembrie 1918" în calitate de organizatoare.
"A venit momentul ca Alba Iulia să fie gazda unui asemenea unui eveniment de seamă pentru sportul universitar. Vor fi prezente universități de top din România, peste 140 de studenți și profesori. Fără îndoială că ne dorim să realizăm lucruri remarcabile prin găzduirea unei asemenea competiții de anvergură", a transmis Vasile Ursu, reprezentantul universității albaiuliene.
Echipa de pe locul întâi va fi declarată câştigătoarea competiţiei (campioană națională universitară la fotbal, ediția 2024), primeşte trofeul competiţiei şi va reprezenta România la turneul de fotbal masculin din cadrul Jocurilor Europene Universitare, Debrecen – Miskloc (Ungaria), 12-24 iulie 2024, competiție organizată de Asociația Europeană a Sportului Universitar (European University Sports Association) (EUSA). Anul trecut, la Oradea, echipa din Cetatea Marii Uniri (foto) a disputat finala mică, iar în 2019 a fost vicecampioană națională, cu Nicolae Carnat (actualmente la FC Voluntari) desemnat MVP-ul turneului final de la Timișoara.
La a 8-a ediție a CNUF, Alba Iulia va deveni polul fotbalului universitar masculin din România. Conform anunțului oficial s-au înscris 19 universități pentru ediția 2024 a Campionatului Național Universitar de Fotbal masculin, competiție organizată de Federaţia Sportului Şcolar şi Universitar (FSSU), în colaborare cu Federația Română de Fotbal (FRF), Universitatea Politehnica Timişoara (UPT) și Universitatea "1 Decembrie 1918" din Alba Iulia (UAB).
Acestea sunt Universitatea "1 Decembrie 1918" din Alba Iulia (UAB), Universitatea Tehnică "Gheorghe Asachi" din Iași (UTI), Universitatea de Științele Vieții "Ion Ionescu de la Brad" din Iași (USV), Universitatea "Vasile Alecsandri" din Bacău (UVA), Universitatea Națională de Educație Fizică și Sport București (UNEFS), Universitatea Națională de Știință și Tehnologie Politehnica București (UNSTPB), Școala Națională de Studii Politice și Administrative din București (SNSPA), Academia de Studii Economice din București (ASE), Universitatea Valahia din Târgoviște (UVT), Universitatea "Constantin Brâncuși" din Târgu Jiu (UCB), Universitatea din Petroșani (UPET), Universitatea Politehnica Timișoara (UPT), Universitatea de Vest din Timișoara (UVT), Universitatea "Aurel Vlaicu" din Arad (UAV), Universitatea din Oradea (UO), Universitatea Emanuel din Oradea (UEO), Universitatea Agora din Oradea (UAO), Universitatea Babeș-Bolyai din Cluj-Napoca (UBB), Universitatea de Medicină și Farmacie "Iuliu Hațieganu" din Cluj-Napoca (UMF).
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Sport
FOTO Junioara Rus Maria, de la CS Unirea Alba Iulia, medalia de bronz la Campionatul Național Individual U16 de la Bacău
Junioara Rus Maria, de la CS Unirea Alba Iulia, medalia de bronz la Campionatul Național Individual U16 de la Bacău Junioara Rus Maria, legitimată la CS Unirea Alba Iulia, a obținut medalia de bronz la Campionatul Național Individual U16, desfășurat la Bacău în 16-17 martie. Sportiva a concurat la categoria de greutate – 70 de […]
Secțiune Articole Similare
-
Opinii - Comentariiacum 2 zile
-
Opinii - Comentariiacum 3 zile
-
Opinii - Comentariiacum 2 zile
18 martie: Inventatorul român Traian Vuia realizează, la Paris, primul zbor autopropulsat
-
Sportacum 4 zile
-
Opinii - Comentariiacum 7 ore
20 martie, o zi cu zâmbete: Se sărbătorește Ziua Internațională a Fericirii
-
Ştirea zileiacum 3 zile
Ziarul "Unirea" din Alba Iulia angajează REDACTORI pentru ediția online. Cerințe și responsabilități